

Cesta na Fužine 1, 8233 Mirna

**ZAPISNIK**

16. seje sveta šole, ki je bila v torek, 25. 2. 2025, ob 19. uri v zbornici Osnovne šole Mirna.

PRISOTNI: člani sveta: Zoran Remic, Anton Mirt, Irena Dim, Barbara Mencej, Andrej Železnik, Jelka Kozolc, Vesna Logar, Igor Višček, Tadeja Bartolj,

OSTALI PRISOTNI: pomočnica ravnateljice za vrtec Deteljica: Mateja Lužar

računovodkinja: Alenka Kozolc

vodja šole s prilagojenim programom: Katarina Šinkovec

tajnica: Vesna Sevšek

ODSOTNI: Anica Marinčič (odsotnost opravičila), Simona Koščak (odsotnost opravičila), Tanja Us Pavlin (odsotnost opravičila).

Predsednica sveta šole je vse prisotne pozdravila, ugotovila, da je svet šole sklepčen in predlagala naslednji dnevni red:

DNEVNI RED:

1. Pregled in potrditev zapisnika 15. seje sveta šole
2. Seznanitev z zapisnikom inventurne komisije 2024
3. Obravnava in sprejem poslovnega in finančnega poročila za leto 2024
4. Finančno poročilo o šolskem skladu za leto 2024
5. Ugotavljanje delovne uspešnosti ravnateljice
6. Volitve novih članov v svet šole
7. Vprašanja, predlogi in pobude
8. Razno

**SKLEP: Prisotni člani sveta šole so soglasno z dvigom rok potrdili predlagani dnevni red.**

K. 1. točki

Člani sveta šole so zapisnik 15. seje sveta šole prejeli po elektronski pošti. Pripomb ni bilo.

**SKLEP: Člani sveta šole so soglasno z dvigom rok potrdili zapisnik 15. seje sveta šole.**

K 2. točki

Zapisnik inventurne komisije za leto 2024 so člani sveta šole prejeli po elektronski pošti.

Predsednica sveta šole, Vesna Logar, je predala besedo računovodkinji Alenki Kozolc, ki je predstavila zapisnik inventurne komisije.

Inventura je potekala v zavodu Osnovne šole Mirna konec decembra 2024 in v začetku januarja 2025. Posebnosti ni bilo ugotovljenih. Vse odpise je odobrila ravnateljica Anica Marinčič. Vprašanj in pripomb ni bilo.

**SKLEP: Člani sveta šole so bili seznanjeni z zapisnikom inventurne komisije za leto 2024.**

K 3. točki

Poslovno in finančno poročilo za leto 2024 so člani sveta šole prejeli po elektronski pošti.

Zaradi odsotnosti ravnateljice Anice Marinčič je poslovno poročilo predstavila predsednica sveta šole Vesna Logar.

POSLOVNO POROČILO

Razširjen program je bil realiziran. Šola je za učence 3. razreda organizirala plavalni tečaj v Termah Čatež, za učence 5. razreda poletno šolo v naravi v Baški na otoku Krk in za učence 8. razreda zimsko šolo v naravi v Javorniškem Rovtu – Dom Trilobit. Za vse učence Osnovne šole ter OŠPP je šola organizirala filmski večer v Kulturnem domu Partizan. Otroci vrtca (najstarejši skupini) so se udeležili življenja v naravi v CŠOD Dom Čebelica. Učenci od 6. do 9. razreda so se udeležili zimovanja na Kopah. Nadarjeni učenci so se udeležili tabora na Čatežu. Celoten zavod je sodeloval pri izvedbi Mavričnega planeta. Pri nacionalnem preizkusu znanja (v nadaljevanju NPZ) so učenci izkazali zadovoljivo znanje. NPZ pišejo učenci 9. in 6. razreda. Dosežki učencev 9. razreda pri predmetih slovenščina, matematika in angleščina so nad slovenskim povprečjem. Dosežki učencev 6. razreda so pri vseh predmetih malo pod slovenskim povprečjem. Izvedeno je bilo tudi poskusno preverjanje znanja v 3. razredu. Učenci so z rezultati presegli slovensko povprečje. Pri dosežkih znanja izstopajo področja slovenščine, matematike, geografije, tekmovanje »Zdrav dih za navdih«, tekmovanje »Turizmu pomaga lastna glava«. Dosežki na področju športa izstopajo pri atletiki, badmintonu, šahu.

FINANČNO POROČILO

Finančno poročilo je predstavila računovodkinja Alenka Kozolc. Zavod Osnovna šola Mirna je v letu 2024 zelo dobro posloval. Prihodki so bili v letu 2024 višji za 10,91% v primerjavi z letom 2023, stroški pa za 10,87%. V letu 2024 je bil strošek električne energije manjši zaradi ukrepanja vlade – regulirana cena, medtem ko je bila sama poraba v kWh večja.

Strošek ogrevanja je bil v letu 2024 že v celoti z lesno biomaso, ki je za 29,31% višji v primerjavi z letom 2023. Prave primerjave med letoma še vedno nimamo, saj se je ogrevanje na lesno biomaso začelo izvajati oktobra 2023. Komunalni stroški so glede na lansko leto za 8,55% višji.

Stroški dela so bili v povprečju višji za 14,10%. Vzroki za dvig stroškov so nadomestne zaposlitve zaradi daljših bolniških odsotnosti, napredovanja v nazive, napredovanja v plačne razrede, odpravnine ob upokojitvi, dvig regresa, jubilejne nagrade za 40 let.

**SKLEP: Člani sveta šole so soglasno potrdili poslovno in finančno poročilo za leto 2024.**

K 4. točki

Finančno poročilo o šolskem skladu za leto 2024 so člani sveta šole prejeli po elektronski pošti.

Predstavila ga je računovodkinja Alenka Kozolc. Sredstva v šolskem skladu niso porabljena. Pravila glede individualne porabe sredstev šolskega sklada so, da je potrebno vsako koriščenje prijaviti na FURS, za take prijave pa potrebujemo davčne številke učencev. Če se sredstva porabijo za cel zavod, prijava na FURS ni potrebna. Potrebno je pridobiti mnenja strokovnih delavcev čemu bi sredstva namenili.

Vprašanj in pripomb ni bilo.

**SKLEP: Prisotni člani sveta so soglasno sprejeli finančno poročilo o šolskem skladu za leto 2024.**

K 5. točki

Predsednica sveta šole je predstavila predlog ugotavljanja delovne uspešnosti ravnateljice in predlog zahtevka za izplačilo redne delovne uspešnosti ravnateljice Anice Marinčič za leto 2024.

PREDLOG UGOTAVLJANJA DELOVNE SPEŠNOSTI RAVNATELJICE ANICE

MARINČIČ ZA LETO 2024

Za postopek ugotavljanja delovne uspešnosti ravnateljice za leto 2024 je zakonska podlaga

Pravilnik o merilih za ugotavljanje delovne uspešnosti direktorjev s področja šolstva (Ur. L. RS

81/06, 22/08, 39/08 – popr., 104/09, 4/10, 6/12 in 28/21). Ravnateljem pripada del plače za redno delovno uspešnost za obdobje za leto 2024, ki se bo izplačal v letu 2025, na podlagi poslovnega poročila za leto 2024.

Sredstva za delovno uspešnost ravnateljev se izračunajo in izkazujejo ločeno od sredstev za

redno delovno uspešnost javnih uslužbencev iz drugih plačnih skupin. Za ravnatelje se nameni najmanj 2% letnih sredstev za osnovne plače ravnateljev oziroma če so za to izpolnjeni vsi pogoji, do največ 5 % letnih sredstev za osnovne plače ravnateljev.

Na podlagi 19. člena Pravilnika o merilih za ugotavljanje delovne uspešnosti direktorjev/ravnateljev s področja šolstva ugotavljam, da je zavod posloval pozitivno. Ravnateljica je zagotovila v predpisanih rokih realizacijo sklepov in ukrepov in zavod ni dobil negativnega mnenja Računskega sodišča.

IZPOLNITEV LETNEGA PROGRAMA DELA TER ZAGOTAVLJANJE

MATERIALNIH SREDSTEV ZA DELOVANJE ZAVODA

Leto 2024 je bilo zahtevno in polno izzivov, saj se število otrok v vrtcu, oddelku s prilagojenim programov in v osnovni šoli povečalo, hkrati pa se je povečalo število otrok s tujih jezičnih območij. Pri tem so se pojavile prostorske težave in pomanjkanje ustreznega kadra. Ravnateljica je bila intenzivno vpeta k skupnemu reševanju prostorskih, tehničnih, metodičnih, didaktičnih in drugih težav ob povečanju števila otrok in učencev. Zaradi pogostih odsotnosti strokovnih delavcev je ravnateljica več časa namenila organizaciji dela v oddelkih, nadomeščanju in pogosto tudi sama nadomeščala, saj ni bilo druge rešitve.

Pri ugotavljanju delovne uspešnosti ravnateljice ocenjujemo 4 različna področja:

* Realizacijo obsega programa (največ 25 %)
* Kakovost izvedbe programa (največ 35 %)
* Razvojna naravnanost zavoda (največ 35 %)
* Zagotavljanje materialnih pogojev (največ 5 %)

Ravnatelj tako lahko doseže največ 100 % vrednosti meril za ugotavljanje dela plače za

delovno uspešnost.

PREDLOG:

1. Realizacija obsega programa

Iz poslovnega poročila za leto 2024 je razvidno, da je bil pouk izveden v celoti. Delo je potekalo po letnem delovnem načrtu. Obvezni programi so bili realizirani po urah in po vsebini. Razširjeni programi so bili realizirani v skladu z LDN. Razširjen program, različne oblike šol v naravi z različnimi vsebinami so pripomogle k širjenju znanja otrok. Šola je izvajala delo z nadarjenimi učenci, izvajala interesne dejavnosti in dneve dejavnosti.

Predlog: 25 %

2. Kakovost izvedbe programa

Ravnateljica se je zavzemala, motivirala zaposlene, da je sistem vključeval samoevalvacijo in

natančno analizo dela. Sodelovala je s strokovnimi aktivi in timi dela, ki so oblikovali poenotene skupne strategije in protokole. Šola je izvajala dodatne dejavnosti, programe, vsebine, ki predstavljajo obogatitev in poglabljanje učnih vsebin na področju trajnostnega razvoja, zdravja, varovanja okolja in varčne rabe energije. Otroci imajo ustrezno IKT opremo, ki se obnavlja, dokupuje ali posodablja. Ravnateljica spodbuja uporabo le-te, pri vsakodnevnem delu tako v šoli, v oddelkih prilagojenega programa, kot tudi v vrtcu.

Predlog: 35 %

3. Razvojna naravnanost zavoda

Zavod je razvojno naravnan. Učenci sodelujejo na različnih projektih na državnem nivoju pod mentorstvom učiteljev, prav tako sodelujejo tudi z lokalno skupnostjo. Programi so izvedeni kvalitetno, inovativno, s posodabljanjem učnega procesa z novo IKT opremo, ustvarjanjem različnih spletnih orodij, metodologij za delo pri pouku in v razredu.

Predlog 35 %

4. Zagotavljanje materialnih pogojev

Ravnateljica se je zavzemala in izvajala različne aktivnosti, projekte za izboljšanje materialnih

pogojev za delovanje zavoda. Leta 2024 je OŠ Mirna poslovala gospodarno in skrbela za

ravnovesje med prihodki in odhodki.

Predlog: 5 %

Glede na zgoraj predstavljene obrazložitve je predsednica predlagala, da se posamezne točke ovrednoti na naslednji način:

Realizacija obsega programa – 25% skupne ocene

Kakovost izvedbe programa – 35% skupne ocene

Razvojna naravnanost zavoda – 35% skupne ocene

Zagotavljanje materialnih pogojev – 5% skupne ocene

Člani sveta šole so predlagali 100% doseženo delovno uspešnost ravnateljice. Skupaj dosežena delovna uspešnost je 100% vrednosti meril za ugotavljanje dela plače za delovno uspešnost, saj je v danih razmerah ravnateljica vodila zavod zelo uspešno.

**SKLEP: Člani sveta šole so soglasno potrdili 100% delovno uspešnost ravnateljici Anici Marinčič za leto 2024.**

Potrebno je še določiti, kolikšen odstotek delovne uspešnosti se izplača ravnateljici. Glede na vse slišano je predsednica Vesna Logar predlagala, da se izplača 5 %.

**SKLEP : Člani sveta šole so soglasno potrdili 5 % izplačilo redne delovne uspešnosti**

**ravnateljici Anici Marinčič za leto 2024.**

K 6. točki

Predsednica sveta šole je vse navzoče opozorila, da je potrebno sprejeti sklep o razpisu volitev članov v svet zavoda šole, saj bo mandat članom potekel. Na podlagi 15. člena Odloka o ustanovitvi javnega vzgojno-izobraževalnega zavoda OŠ Mirna (Uradno glasilo slovenskih občin, št. 19/2012) mora svet šole razpisati volitve. Zbor delavcev zavoda mora imenovati tričlansko komisijo, ki bo zadolžena za vsa volilna opravila v zvezi z imenovanjem novih predstavnikov iz zavoda v svet šole. Pozvati je potrebno tudi ustanovitelja ter svet staršev, da imenujeta svoje predstavnike v svet šole.

SKLEPI:

* Razpišejo se volitve predstavnikov delavcev v svet.
  + V svet šole se voli 5 predstavnikov delavcev zavoda, in sicer:

2 predstavnika OŠ,

1 predstavnik OŠPP,

1 predstavnik vrtca Deteljica,

1 predstavnik administrativno-tehničnega osebja.

* + Sklep o razpisu volitev bo javno objavljen v zavodu OŠ Mirna.
* Pozove se ustanovitelja – Občino Mirna, da imenuje 3 predstavnike v svet šole.
* Pozove se svet staršev, da imenuje 3 predstavnike v svet šole.

**SKLEP: Člani sveta šole so soglasno potrdili, da se razpišejo volitve za pridobitev članov v svet zavoda OŠ Mirna.**

K 7. točki

Predstavnica staršev Barbara Mencej je opozorila na pozno prejeta vabila staršev za vpis otrok v prvi razred. Seznam otrok iz šolskega okoliša, ki jih je šola dolžna vpisati v 1. razred, šola pridobi iz evidence šoloobveznih otrok, ki jo vodi MIZŠ. Letos smo te podatke dobili zelo pozno. Vpisi v prvi razred so potekali od. 12. 2. 2025 do 14. 2. 2025. Trenutno vpisanih 44 otrok. Gospo Barbaro Mencej je zanimalo, kako je z vrtcem? Ali ostajata dve skupini vrtca v šoli? Gradbeni del vrtca je zaključen, veliko smo imeli sprememb pri gradnji zaradi slabo sprojektiranega projekta. Sledi opremljanje vrtca. Občina mora najprej izvesti popis materiala in izpeljati razpis. Sredstva za opremo vrtca so rezervirana. V novem vrtcu prostor za 8 oddelkov vrtca. Kontejnerška enota vrtca ostaja. Računovodkinjo Alenko Kozolc je zanimalo, kako bo urejen dovoz do vrtca. Dovoz do vrtca bo urejen, prav tako parkirišče. Ker je cesta zelo ozka se dogovarjajo za spremembo signalizacije.

Vsi člani sveta šole so soglasno potrdili predlagane sklepe.

Seja je bila zaključena ob 20.00 uri.

Zapisnikarica Predsednica sveta šole

Vesna Sevšek Vesna Logar